stanford-oval/wikipedia huggingface dataset:
โรงพยาบาลมหาราชนครเชียงใหม่
ศูนย์และศูนย์ความเป็นเลิศทางการแพทย์ > ศูนย์ศรีพัฒน์ (ศูนย์บริการสุขภาพพิเศษ)

ศูนย์ศรีพัฒน์ คณะแพทยศาสตร์ มหาวิทยาลัยเชียงใหม่ได้รับการอนุมัติให้จัดตั้งในคราวประชุมสภามหาวิทยาลัย ครั้งที่ 3/2539 เมื่อวันที่ 29 มิถุนายน 2539 ในนามศูนย์บริการสุขภาพพิเศษ มหาวิทยาลัยเชียงใหม่เปิดให้บริการตั้งแต่วันที่ 3 มีนาคม 2540 เป็นต้นมา และเมื่อวันที่ 3 กรกฎาคม 2540 ได้เปลี่ยนชื่อเป็นสถานบริการสุขภาพพิเศษ มหาวิทยาลัยเชียงใหม่ และปัจจุบันเปลี่ยนชื่อเป็นศูนย์ศรีพัฒน์ คณะแพทยศาสตร์ มหาวิทยาลัยเชียงใหม่ตั้งแต่วันที่ 30 ธันวาคม 2551 เป็นต้นมา ศูนย์ศรีพัฒน์ฯเป็นหน่วยงานหนึ่งของคณะแพทยศาสตร์ มหาวิทยาลัยเชียงใหม่ให้บริการทั้งผู้ป่วยนอกและผู้ป่วยในโดยคณาจารย์แพทย์ผู้เชี่ยวชาญเฉพาะโรคทุกสาขาจากคณะแพทยศาสตร์ มหาวิทยาลัยเชียงใหม่  มีจำนวนเตียง 170 เตียง ให้บริการด้วยเครื่องมือและอุปกรณ์การแพทย์ที่ทันสมัยเพื่อประโยชน์และประสิทธิภาพสูงสุดในการวินิจฉัยโรครวมทั้งบริการอันอบอุ่นประทับใจ ที่มุ่งเน้นคุณภาพของการบริการที่ก่อให้เกิดความพึงพอใจสูงสุดแก่ผู้ใช้บริการ
ศูนย์และศูนย์ความเป็นเลิศทางการแพทย์ > ศูนย์ความเป็นเลิศทางการแพทย์

ศูนย์ความเป็นเลิศทางการแพทย์ เริ่มดำเนินการในสมัยที่ศาสตราจารย์คลิกนิก นายแพทย์ นิเวศน์ นันทจิต ดำรงตำแหน่งคณบดี คณะแพทยศาสตร์มหาวิทยาลัยเชียงใหม่ ซึ่งได้รับงบประมาณในการจัดตั้งศูนย์ความเป็นเลิศทางการแพทย์ขึ้นในช่วงที่มีการประชุมสัญจรของคณะรัฐมนตรี หลังจากนั้นได้งบไทยเข้มแข็งอีกครั้งจึงได้เครื่องมือเอกไซเมอร์เลเซอร์สำหรับแก้ไขสายตา และเครื่องแยกชั้นกระจกตาด้วยแสงเลเซอร์ และได้บรรจุให้มีศูนย์รักษาสายตาด้วยแสงเลเซอร์ไว้เป็นส่วนหนึ่งของศูนย์ความเป็นเลิศ ในช่วงก่อตั้งศูนย์เลสิคได้ดำเนินการโดยผู้อำนวยการศูนย์ความเป็นเลิศขณะนั้น (รองศาสตราจารย์ ดร. นายแพทย์ พงษ์รักษ์ ศรีบัณฑิตมงคล) ได้จัดตั้งศูนย์เลสิคจนพร้อมที่จะดำเนินการได้และสามารถผ่าตัดผู้ป่วยเลสิค ได้ตั้งแต่เดือน มกราคม พ.ศ. 2556 ด้วยเหตุนี้ทางคณะแพทยศาสตร์ มหาวิทยาลัยเชียงใหม่จึงมีวัตถุประสงค์ที่จะให้ประชาชนในภาคเหนือได้ประโยชน์จากโครงการนี้มากที่สุด และได้พิจารณาทั้งด้านคุณภาพในการรักษาเป็นหลักและมีราคาที่เหมาะสม โดยคุณภาพของเครื่องเลเซอร์ที่ทางศูนย์เลสิคใช้ในการรักษาเป็นเครื่องที่มีเทคโนโลยีที่ทันสมัยที่สุดในปัจจุบัน สำหรับด้านนโยบาย รองศาสตราจารย์ นายแพทย์ วัฒนา นาวาเจริญ คณบดีคณะแพทยศาสตร์ มหาวิทยาลัยเชียงใหม่ ได้มอบนโยบายให้ศูนย์เลสิคแห่งนี้เป็นศูนย์ที่สร้างประโยชน์แก่นักศึกษา และประชาชน ตลอดจนสามารถพัฒนาต่อยอดองค์ความรู้ และการวิจัยด้านสายตา และกระจกตาอย่างต่อเนื่อง เป็นต้นแบบของศูนย์ความเป็นเลิศอื่นๆที่จะเกิดขึ้นในอาคารแห่งนี้ และสามารถสนองตอบนโยบายความเป็นเลิศของมหาวิทยาลัยเชียงใหม่ได้
ปัจจุบันศูนย์ความเป็นเลิศทางการแพทย์ คณะแพทยศาสตร์ มหาวิทยาลัยเชียงใหม่ ได้เปิดให้บริการทางการแพทย์ด้วยเทคโนโลยีชั้นสูงที่ทันสมัยและการบริการแบบครบวงจรด้านต่าง ๆ เพื่อให้ประชาชนได้รับการรักษาและบริการอย่างยอดเยี่ยม ดังนี้
ศูนย์การแพทย์แผนไทยและการแพทย์ผสมผสาน (Thai Traditional and Complementary Medicine Center)
ศูนย์เลสิค คณะแพทยศาสตร์ มหาวิทยาลัยเชียงใหม่  (CMU Lasik  Center)
ศูนย์สุขภาพสตรี (Women Health Center)
ศูนย์เพทซีทีและไซโคลตรอน (PET/CT & Cyclotron Center)
ศูนย์เวชศาสตร์ผู้สูงอายุ (Geriatric Medical Center : GMC)
ศูนย์วิเคราะห์สุขภาพการนอนหลับ (Sleep Discorders Center : SDC)
ศูนย์การแพทย์เพื่อการมีบุตร  (CMEx  Fertility Center  : CFC)
ศูนย์การเรียนรู้ตลอดชีวิต (CMEx Lifelong Learning Center)
ศูนย์และศูนย์ความเป็นเลิศทางการแพทย์ > ศูนย์ภายใต้โรงพยาบาลมหาราชนครเชียงใหม่ > ศูนย์โรคสมองภาคเหนือ

เนื่องจากในปัจจุบันเทคโนโลยีทางการแพทย์ได้เจริญรุดหน้าไปอย่างรวดเร็วยกตัวอย่าง เช่น ในแง่ของการวินิจฉัยโรคลมชัก มีการนำเอา Digital Technology มาประยุกต์ใช้กับเครื่องตรวจคลื่นสมอง และเครื่องตรวจการนอนหลับแบบเดิม พัฒนาเป็นระบบ Digital EEG และ Digital Sleep ทำให้สามารถเก็บข้อมูลได้ละเอียดมากขึ้น และให้การวินิจฉัยได้รวดเร็ว โดยการใช้โปรแกรมคอมพิวเตอร์เข้ามาประยุกต์เพื่อหาความผิดปกติของคลื่นสมอง ตัวอย่างอื่นๆที่เกี่ยวกับเทคโนโลยีของการตรวจวินิจฉัย เช่น การตรวจพิเศษทางพยาธิวิทยาโดยใช้การย้อมสีพิเศษด้วยเอนไซม์ และการตรวจโดยเครื่องจุลทรรศน์อิเลคตรอน ทำให้สามารถวินิจฉัยโรคทางเส้นประสาทและกล้ามเนื้อได้ดีกว่าการย้อมสีแบบเก่านอกจากนี้เทคโนโลยีการรักษาโรคก็ได้เปลี่ยนไปอย่างมากมาย เช่น การฉีดยา Botulinum toxin ในผู้ป่วยที่มีโรคคอบิดหรือคอเอียงซึ่งได้ผลดีมากกว่าการรักษาด้วยการให้ยากิน ทำให้ผู้ป่วยกลุ่มนี้กลับไปใช้ชีวิตได้เกือบเป็นปกติ อย่างไรก็ตาม เนื่องจากเทคโนโลยีเหล่านี้เป็นเทคโนโลยีชั้นสูงมีเฉพาะผู้เชี่ยวชาญจึงจะสามารถทำให้การรักษาได้ในปัจจุบัน จึงมีความจำเป็นที่ต้องใช้แพทย์เฉพาะทางหลายสาขาร่วมกันรักษาผู้ป่วยโรคใดโรคหนึ่ง อันก่อให้เกิดการรักษาแบบสหสาขา ศูนย์โรคสมองภาคเหนือ จึงถือกำเนิดขึ้นมาเพื่อให้เป็นศูนย์กลางของแพทย์เฉพาะทาง 9 สาขาด้วยกัน คือ ประสาทแพทย์, ศัลยแพทย์ระบบประสาท, กุมารแพทย์ระบบประสาทแพทย์ทางด้านเวชศาสตร์ฟื้นฟู,จิตแพทย์, รังสีแพทย์, จักษุแพทย์, แพทย์ทางโสต ศอ นาสิก และพยาธิแพทย์ นอกจากนี้ ศูนย์โรคสมองทางภาคเหนือได้ก่อกำเนิดขึ้นมาเพื่อให้การบริการแก่ผู้ป่วยในจังหวัดทางภาคเหนือเพื่อให้ผู้ป่วยมิต้องลำบากในการเดินทางไปรักษาที่กรุงเทพมหานคร
ศูนย์และศูนย์ความเป็นเลิศทางการแพทย์ > ศูนย์ภายใต้โรงพยาบาลมหาราชนครเชียงใหม่ > ศูนย์ฝึกทักษะผ่าตัด

ศูนย์ฝึกทักษะผ่าตัดเริ่มก่อตั้งขึ้นโดยการดำริของ ศ.พญ.ผาสุก มหรรฆานุเคราะห์ (หัวหน้าภาควิชากายวิภาคศาสตร์) และ ผศ.นพ. ก่อกู้ เชียงทอง (หัวหน้าภาควิชาออร์โธปิดิกส์) ที่มีความเห็นพ้องต้องกันว่าควรมีศูนย์ดังกล่าวเพื่อเป็นสถานที่ใช้เพิ่มพูนทักษะการผ่าตัดจากร่างอาจารย์ใหญ่ให้กับบุคลากรทางการแพทย์เพื่อให้เกิดความเชี่ยวชาญก่อนที่จะไปทำการผ่าตัดจริงในผู้ป่วย ซึ่งจะทำให้ผู้ป่วยได้รับการผ่าตัดที่ปลอดภัยยิ่งขึ้น ด้วยหลักการแนวคิดนี้จึงได้นำเรียนปรึกษากับท่านคณบดีในสมัยนั้นคือ ศ.นพ. สุพจน์ วุฒิการณ์ เพื่อจัดตั้งศูนย์ฝึกทักษะผ่าตัดขึ้นมา โดยได้รับการสนับสนุนงบประมาณจากสถานบริการสุขภาพพิเศษศรีพัฒน์ และได้เปิดเป็นทางการเมื่อวันที่ 8 เมษายน 2549 หลังจากนั้น ได้มีการขอใช้บริการฝึกผ่าตัดทั้งในระดับชาติและนานาชาติจากศูนย์ฯเพิ่มขึ้นอย่างต่อเนื่อง ประกอบกับมีการมีวิสัยทัศน์ที่ก้าวไกลเพื่อเข้าสู่ AECของคณบดี รศ.รพ.วัฒนา  นาวาเจริญ และอธิการบดี รศ.นิเวศน์ นันทจิต จึงสนับสนุนให้จัดตั้งศูนย์ใหม่ขึ้นที่ชั้น 1 อาคาร 50 ปีเพื่อเป็นศูนย์ความเป็นเลิศแห่งหนึ่งภายใต้คณะแพทยศาสตร์ โดยได้รับเกียรติจากท่านคณบดี เป็นประธานกรรมการ และเปิดศูนย์ฝึกทักษะผ่าตัด อย่างเป็นทางการ ในวันที่ 21 กุมภาพันธ์ 2557
ศูนย์และศูนย์ความเป็นเลิศทางการแพทย์ > ศูนย์ภายใต้โรงพยาบาลมหาราชนครเชียงใหม่ > ศูนย์วิจัยและฝึกอบรมสาขาโรคทางไฟฟ้าของหัวใจ

ศูนย์วิจัยและฝึกอบรมสาขาโรคทางไฟฟ้าของหัวใจ (Cardiac Electrophysiology Research and Training Center (CERT CENTER)) คณะแพทยศาสตร์ มหาวิทยาลัยเชียงใหม่ ได้ทำการเปิดศูนย์วิจัยฯ อย่างเป็นทางการในวันจันทร์ ที่ 31 ตุลาคม 2548 โดยภายในศูนย์วิจัยฯ ประกอบไปด้วยแพทย์ นักศึกษาบัณฑิต และนักวิทยาศาสตร์จากหลายสาขา ทำงานวิจัยร่วมกันเพื่อศึกษาถึงกลไกการเกิดโรคทางด้านสมอง หัวใจและหลอดเลือด ตลอดจนพัฒนาวิธีการตรวจวินิจฉัยรวมไปถึงพัฒนาวิธีการรักษาแบบใหม่อีกด้วย ปัจจุบันศูนย์วิจัยและฝึกอบรมสาขาโรคทางไฟฟ้าของหัวใจ คณะแพทยศาสตร์ มหาวิทยาลัยเชียงใหม่ มีบุคลากร เครื่องมือและความพร้อม ในการดำเนินงานตามพันธกิจของศูนย์วิจัยฯ คือการเป็นสถาบันที่ส่งเสริมการเรียนรู้และสนับสนุนการทำวิจัยของแพทย์ นักวิชาการและนักวิจัย ในสาขา Cardiac Electrophysiology, Neuroscience และสาขาอื่นๆ ที่เกี่ยวข้องกับกลุ่มโรคไม่ติดต่อ (Non-Communicable Disease, NCD) และมุ่งเน้นให้นักวิจัยสามารถนำเอาองค์ความรู้ใหม่ที่ได้ไปประยุกต์ใช้จริงในการรักษาผู้ป่วย โดยมีวิสัยทัศน์ที่สำคัญคือ เป็นสถาบันวิจัยทางด้าน Cardiac Electrophysiology อันดับ 1 ของประเทศและในระดับอาเซียน โดยจะเป็นสถาบันที่ส่งเสริมให้นักวิจัยสามารถผลิตผลงานวิจัยที่ได้มาตรฐานในระดับโลกได้อย่างต่อเนื่องและยั่งยืนโดยไม่ต้องพึ่งพาต่างประเทศ รวมทั้งเป็นศูนย์กลางให้กับหน่วยงานในคณะแพทยศาสตร์ มหาวิทยาลัยเชียงใหม่ รวมไปถึงหน่วยงานอื่นๆที่เกี่ยวข้องในระดับประเทศและภูมิภาคอาเซียน ในการอำนวยความสะดวกต่างๆ ในการทำวิจัย และเป็นสถานที่ในการฝึกฝนความชำนาญของแพทย์ในการทำหัตการก่อนการไปปฏิบัติจริงกับผู้ป่วย อีกทั้งยังเป็นสถานที่ในการทดสอบวิธีการรักษาแบบใหม่ก่อนนำไปใช้ในการรักษาผู้ป่วย ซึ่งจะก่อให้เกิดความร่วมมือระหว่างองค์กรแบบ Interdisciplinary Collaboration ที่ยั่งยืน ปัจจุบันศูนย์วิจัยและฝึกอบรมสาขาโรคทางไฟฟ้าของหัวใจ ได้รับการแต่งตั้งให้มีฐานะเทียบเท่าภาควิชา โดยขึ้นตรงต่อศูนย์วิจัยและบริการ คณะแพทยศาสตร์มหาวิทยาลัยเชียงใหม่
ศูนย์และศูนย์ความเป็นเลิศทางการแพทย์ > ศูนย์ภายใต้โรงพยาบาลมหาราชนครเชียงใหม่ > ศูนย์ตติยภูมิอุบัติเหตุ

ศูนย์ตติยภูมิอุบัติเหตุ โรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่ เริ่มก่อตั้งและดำเนินการเมื่อปี พ.ศ. 2548 โดย ผศ.นพ.นเรนทร์ โชติรสนิรมิต มีจุดมุ่งหมายเพื่อพัฒนาศักยภาพของโรงพยาบาล ในการให้บริการผู้บาดเจ็บ ในทุกระยะของการบาดเจ็บให้ได้มาตรฐานสากล
ศูนย์และศูนย์ความเป็นเลิศทางการแพทย์ > ศูนย์ภายใต้โรงพยาบาลมหาราชนครเชียงใหม่ > ศูนย์ทะเบียนมะเร็ง

หน่วยทะเบียนผู้ป่วยโรคมะเร็งได้เริ่มดำเนินงานตั้งแต่ปี พ.ศ. 2504 โดยความริเริ่มของศาสตราจารย์นายแพทย์ โอกาส  พลางกูร,ศาสตราจารย์นายแพทย์ธันยโสภาคย์  เกษมสันต์ และ Dr.Robert A.  Wise เป็นผู้ดำเนินงานและเก็บสถิติให้  หน่วยงานนี้อยู่ในภาควิชาศัลยศาสตร์ ในปี พ.ศ. 2508 ได้รับ นางวิมล สิมารักษ์  ดำรงตำแหน่งหัวหน้าพยาบาลประจำหน่วยฯ และมี นางแน่งนิตย์  สถาปนกุล หัวหน้าพยาบาลประจำภาควิชารังสีวิทยา เป็นผู้เก็บรวบรวมสถิติผู้ป่วยโรคมะเร็งทั้งหมด  ในปี พ.ศ. 2522  นางวิมล สิมารักษ์  ลาออก และนาง อรทัย คุณประดิษฐ์ มาดำเนินงานให้เกี่ยวกับการเก็บรวบรวมสถิติผู้ป่วยโรคมะเร็งทั้งหมด จนถึงปี พ.ศ. 2506 ตั้งแต่ปี พ.ศ. 2506 ถึง ปี พ.ศ. 2524 โครงการโรคมะเร็ง มีบุคลากรจำนวน 1 คน ในปี พ.ศ. 2525 เริ่มมีบุคลากรเพิ่มขึ้นจนถึงปัจจุบันมีจำนวน 8 คน ประธานคณะกรรมการฯ ซึ่งเดิม ได้แต่งตั้งศาสตราจารย์นายแพทย์ โอกาส  พลางกูร เป็นประธาน และแพทย์หญิงนิมิต  มาร์ติน เป็นเลขานุการ ตั้งแต่ปี พ.ศ. 2506 เป็นต้นมา ซึ่งคณะกรรมการดำเนินงานผู้ป่วยโรคมะเร็ง มีการแต่งตั้งทุก 2 ปี และเปลี่ยนแปลงไปทุก 2 ปี  แต่คณะกรรมการที่ดำรงมาตลอดระยะเวลา 14 ปี มี 3 คน  ดังรายนามต่อไปนี้   1. ศาสตราจารย์นายแพทย์ วิทย์  มีนะกนิษฐ์   2. ศาสตราจารย์นายแพทย์  สนาน  สิมารักษ์   3. ผู้ช่วยศาสตราจารย์แพทย์หญิง นิมิต  มาร์ติน โดยมีการดำเนินงานตามระยะเวลา ดังนี้
พ.ศ. 2524 ผู้ช่วยศาสตราจารย์แพทย์หญิง นิมิต  มาร์ติน ได้รับแต่งตั้งเป็น - ประธานกรรมการโครงการโรคมะเร็ง
พ.ศ. 2540 ศาสตราจารย์นายแพทย์  วิชาญ  หล่อวิทยา      - ประธานกรรมการโครงการโรคมะเร็ง
พ.ศ. 2545 ผู้ช่วยศาสตราจารย์แพทย์หญิง ยุพา สุมิตสวรรค์ - ประธานคณะกรรมการดำเนินงานเครือข่ายมะเร็ง
พ.ศ. 2550 ผู้ช่วยศาสตราจารย์นายแพทย์ ทรงพล  ศรีสุโข   - หัวหน้าศูนย์ทะเบียนมะเร็ง จน ถึง ปัจจุบัน
30 พฤศจิกายน พ.ศ. 2537 โครงการหน่วยทะเบียนมะเร็ง  ได้เข้าเป็นสมาชิกของ  International Association of Cancer Registries ประเภท Voting Membership
16 ตุลาคม พ.ศ. 2546 ประกาศคณะแพทยศาสตร์ มหาวิทยาลัยเชียงใหม่ เปลี่ยนชื่อ “ โครงการมะเร็ง ” เป็น “ โครงการหน่วยทะเบียนมะเร็ง ” โดยภาษาอังกฤษที่ใช้คือ “ Chiangmai Cancer Registry ” ชื่อย่อคือ “ CMR ” เพื่อให้สอดคล้องกับภาระงานที่ปฏิบัติ
29 มิถุนายน พ.ศ. 2550 เปลี่ยนชื่อจาก “โครงการหน่วยทะเบียนมะเร็ง” เป็น “ศูนย์ทะเบียนมะเร็ง” โดยมีการปรับเปลี่ยนโครงสร้างการบริหารงานสังกัดโรงพยาบาลมหาราชนครเชียงใหม่มีหัวหน้าศูนย์ทะเบียนมะเร็งเป็นผู้รับผิดชอบดำเนินงานภายใต้นโยบายของคณะกรรมการพัฒนาระบบบริการตติยภูมิด้านโรคมะเร็งแต่งตั้งโดยคณบดีคณะแพทยศาสตร์ มหาวิทยาลัยเชียงใหม่
ศูนย์และศูนย์ความเป็นเลิศทางการแพทย์ > ศูนย์อื่น ๆ ที่เกี่ยวข้อง ภายใต้คณะแพทยศาสตร์ มหาวิทยาลัยเชียงใหม่ > ศูนย์โอมิกส์ด้านวิทยาศาสตร์สุขภาพ

ศูนย์โอมิกส์ด้านวิทยาศาสตร์สุขภาพมีเป้าหมายในการบริหารจัดการนักวิจัยและเทคโนโลยีชั้นสูง เพื่อสนับสนุนและสร้างงานวิจัยและนวัตกรรมทางเทคโนโลยีโอมิกส์ทั้งหลาย ไม่ว่าจะเป็น genomics, transcriptomics, proteomics หรือ metabolomics โดยอาศัยตัวอย่างทางชีวภาพ และข้อมูลจากธนาคารเก็บตัวอย่างทางชีวภาพ (Suandok Repository Unit)  รวมถึงการบูรณาการทำงานทางการแพทย์ร่วมกันระหว่างภาควิชาทางคลินิก และทางพรีคลินิก เพื่อเพิ่มประสิทธิภาพในการวินิจฉัยหรือรักษาโรค อันเป็นประโยชน์สูงสุดสำหรับการดูแลรักษาผู้ป่วยในยุค precision medicin
ศูนย์และศูนย์ความเป็นเลิศทางการแพทย์ > ศูนย์อื่น ๆ ที่เกี่ยวข้อง ภายใต้คณะแพทยศาสตร์ มหาวิทยาลัยเชียงใหม่ > ศูนย์บูรณาการเทคโนโลยีการแพทย์ทันสมัย

ศูนย์บูรณาการเทคโนโลยีการแพทย์ทันสมัยก่อตั้งเพื่อการศึกษาวิจัย ที่ต้องอาศัยการทำงานแบบบูรณาการข้ามสาย ทั้งทางการแพทย์ วิทยาศาสตร์ และวิศวกรรมศาสตร์ เพื่อพัฒนาการวินิจฉัยโรค การวางแผนการรักษาผู้ป่วย และการค้นคว้าเพื่อหาทางเลือกใหม่ในการรักษาด้วยการแพทย์เฉพาะเจาะจงหรือ precision medicine ซึ่งเป็นอนาคตของโรคที่ไม่สามารถรักษาให้หายได้ในปัจจุบัน
ศูนย์และศูนย์ความเป็นเลิศทางการแพทย์ > ศูนย์อื่น ๆ ที่เกี่ยวข้อง ภายใต้คณะแพทยศาสตร์ มหาวิทยาลัยเชียงใหม่ > ศูนย์นวัตกรรมสุขภาพ

ศูนย์นวัตกรรมสุขภาพ คณะแพทยศาสตร์ มหาวิทยาลัยเชียงใหม่ หรือ MED CMU Health Innovation Center (MedCHIC) ก่อตั้งขึ้นในวันที่ 16 สิงหาคม 2562  เพื่อพัฒนาคณะแพทยศาสตร์ มหาวิทยาลัยเชียงใหม่ให้เป็น “โรงเรียนแพทย์แห่งนวัตกรรม”
ศูนย์และศูนย์ความเป็นเลิศทางการแพทย์ > การรับรองคุณภาพและมาตรฐาน

โรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่ ได้รับการรับรองกระบวนการคุณภาพ ขั้นก้าวหน้า (Advanced HA) จากสถาบันรับรองคุณภาพสถานพยาบาล (องค์การมหาชน) The Healthcare Accreditation Institute (Public Organization) เช่นเดียวกับโรงพยาบาลศิริราช คณะแพทยศาสตร์ศิริราชพยาบาล มหาวิทยาลัยมหิดล โรงพยาบาลบำรุงราษฎร์ อินเตอร์เนชั่นแนล เป็นต้น
คณะเศรษฐศาสตร์ มหาวิทยาลัยขอนแก่น

| --- | --- |
Faculty of Economics,   Khon Kaen University

ชื่อย่อ: ศ. / ECON
สถาปนา: 14 สิงหาคม พ.ศ. 2558 (9 ปี)
สังกัดการศึกษา: มหาวิทยาลัยขอนแก่น
คณบดี: ศ.ดร. กัลปพฤกษ์ ผิวทองงาม
ที่อยู่: 123 หมู่ 16 ถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น 40002
สี:   สีทอง
เว็บไซต์: econ.kku.ac.th
คณะเศรษฐศาสตร์ มหาวิทยาลัยขอนแก่น (อังกฤษ: Faculty of Economics, Khon Kaen University) เป็นหน่วยงานอิสระเทียบเท่าระดับคณะวิชา ภายในกำกับของมหาวิทยาลัยขอนแก่น เป็นคณะวิชาที่จัดตั้งขึ้นเป็นอันดับที่ 18 ของมหาวิทยาลัยขอนแก่น ซึ่งเป็นคณะวิชาที่โอนย้ายมาจาก "คณะวิทยาการจัดการ" (ปัจจุบัน คือ คณะบริหารธุรกิจและการบัญชี)
ประวัติ

"คณะเศรษฐศาสตร์ มหาวิทยาลัยขอนแก่น" เป็นหน่วยงานอิสระที่ได้รับบรรจุตามแผนพัฒนาการศึกษาระดับอุดมศึกษา ระยะที่ 11 (พ.ศ. 2555 - 2559) ของมหาวิทยาลัยขอนแก่น อันเนื่องมาจากสถานการณ์การรวมตัวของประชาคมอาเซียนและการขยายตัวของเศรษฐกิจในภูมิภาคที่ทำให้เกิดความต้องการองค์ความรู้เชิงลึกเพื่อการพัฒนาเศรษฐกิจของอนุภูมิลุ่มน้ำโขงและความต้องการบุคลากรที่มีความรู้ความสามารถทางด้านเศรษฐศาสตร์ที่มีความเข้าใจลักษณะเฉพาะของการเติบโตและปัญหาเชิงลึกในภูมิภาค มหาวิทยาลัยขอนแก่นจึงเล็งเห็นว่าการผลิตบัณฑิตที่มีความรู้ความสามารถทางด้านเศรษฐศาสตร์นั้น สามารถสร้างองค์ความรู้เฉพาะด้านและต่อยอดความรู้ที่ได้ในการช่วยสร้างโอกาสและความเสมอภาคให้กับสังคม เสนอแนะนโยบายทางเศรษฐศาสตร์ที่เป็นกำลังสำคัญในการขับเคลื่อนและพัฒนาเศรษฐกิจของภูมิภาคแขนงต่าง ๆ เช่น เศรษฐศาสตร์พัฒนา เศรษฐศาสตร์ทรัพยากรธรรมชาติและสิ่งแวดล้อม เศรษฐศาสตร์สาธารณสุข เศรษฐศาสตร์ระหว่างประเทศ เศรษฐศาสตร์อุตสาหกรรมและการจัดการนวัตกรรม เป็นต้น
มหาวิทยาลัยขอนแก่นจึงได้มอบหมายให้สาขาวิชาเศรษฐศาสตร์ สังกัดคณะวิทยาการจัดการ ทำการศึกษาและความเป็นไปได้ในการจัดตั้งคณะเศรษฐศาสตร์ อันเนื่องมาจากสาขาวิชาเศรษฐศาสตร์ได้มีการจัดการเรียนการสอนทางด้านเศรษฐศาสตร์มาตั้งแต่ พ.ศ. 2536 ซึ่งมีความพร้อมที่สามารถยกฐานะเป็นคณะวิชาเพื่อสอดคล้องต่อความนโยบายและความต้องการในการผลิตองค์ความรู้วิชาการทางด้านเศรษฐศาสตร์ได้ หลังจากมหาวิทยาลัยขอนแก่นที่ได้ปรับเปลี่ยนสถานะเป็นมหาวิทยาลัยในกำกับของรัฐ มหาวิทยาลัยขอนแก่นจึงมีประกาศมหาวิทยาลัยขอนแก่น ฉบับที่ 1765/2558 ลงวันที่ 25 กรกฎาคม 2558 เรื่องการจัดตั้งส่วนงานของมหาวิทยาลัยขอนแก่น ที่กำหนดให้มีส่วนงานต่าง ๆ รวมทั้งคณะเศรษฐศาสตร์ด้วย และประกาศในราชกิจจานุเบกษา เล่มที่ 133 ตอนพิเศษ 91ง ฉบับที่ 9/2559 ลงวันที่ 20 เมษายน 2559 จึงทำให้คณะเศรษฐศาสตร์มีสถานะเป็นหน่วยงานอิสระเทียบเท่าคณะวิชา ภายในกำกับของมหาวิทยาลัยขอนแก่น และเปลี่ยนชื่อคณะวิทยาการจัดการเป็น "คณะบริหารธุรกิจและการบัญชี" เพื่อสอดคล้องต่อภารกิจการจัดการเรียนการสอนภายในอนาคตอีกด้วย
จากนั้นมหาวิทยาลัยขอนแก่นได้ออกประกาศมหาวิทยาลัยขอนแก่น ฉบับที่ 125/2559 ลงวันที่ 4 กุมภาพันธ์ 2559 เรื่องการดำเนินการบริหารจัดการคณะเศรษฐศาสตร์ ให้โอนย้ายหลักสูตร นักศึกษา บุคลากร และทรัพยากรดำเนินการที่สำคัญจากคณะบริหารธุรกิจและการบัญชี เพื่อดำเนินการจัดตั้งสำนักงานคณบดี โดยตั้งอยู่อาคาร 1 ชั้น 4 คณะบริหารธุรกิจและการบัญชี เป็นสำนักงานชั่วคราวเพื่อดำเนินงานในระยะแรก
ปัจจุบัน คณะเศรษฐศาสตร์ มหาวิทยาลัยขอนแก่น เปิดการเรียนการสอนทั้งในระดับปริญญาตรีและบัณฑิตศึกษาจำนวน 2 หลักสูตร ได้แก่ หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ และหลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์ธุรกิจ
หลักสูตร

| หลักสูตรที่เปิดสอนในคณะเศรษฐศาสตร์ มหาวิทยาลัยขอนแก่น> ระดับปริญญาตรี | หลักสูตรที่เปิดสอนในคณะเศรษฐศาสตร์ มหาวิทยาลัยขอนแก่น> ระดับปริญญาโท | หลักสูตรที่เปิดสอนในคณะเศรษฐศาสตร์ มหาวิทยาลัยขอนแก่น> ระดับปริญญาเอก | หลักสูตรที่เปิดสอนในคณะเศรษฐศาสตร์ มหาวิทยาลัยขอนแก่น>  | หลักสูตรที่เปิดสอนในคณะเศรษฐศาสตร์ มหาวิทยาลัยขอนแก่น>  |
| --- | --- | --- | --- | --- |
|  หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์  สาชาวิชาเศรษฐศาสตร์ (หลักสูตรนานาชาติ) |  หลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์ธุรกิจ |  |  |  |
คณบดี

| ทำเนียบคณบดีคณะเศรษฐศาสตร์ มหาวิทยาลัยขอนแก่น> รายนามคณบดี | ทำเนียบคณบดีคณะเศรษฐศาสตร์ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะเศรษฐศาสตร์ มหาวิทยาลัยขอนแก่น>  |
| --- | --- | --- |
| 1. รองศาสตราจารย์ เพียรศักดิ์ ภักดี | 2 กุมภาพันธ์ 2559 - 7 กันยายน 2559 (รักษาการแทน) |  |
| 2. ผู้ช่วยศาสตราจารย์ ลิขิต อมาตยคง | 8 กันยายน 2559 - มกราคม 2560 (รักษาการแทน) |  |
| 3. ศาสตราจารย์ ดร. กัลปพฤกษ์ ผิวทองงาม | กุมภาพันธ์ 2560 - ธันวาคม 2567 |  |
| 4. รองศาสตราจารย์ ดร. สุทิน เวียนวิวัฒน์ | 3 มกราคม 2568 - ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
แหล่งข้อมูลอื่น

เว็บไซต์คณะเศรษฐศาสตร์ มหาวิทยาลัยขอนแก่น
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
สำนักงานรับรองมาตรฐานและประเมินคุณภาพการศึกษา (องค์การมหาชน)

| --- | --- |
Office of Nation Education Standards and Quality Assessment (Public Organisation)
ตราสัญลักษณ์
ภาพรวมสำนักงาน
ก่อตั้ง: 4 พฤศจิกายน พ.ศ. 2543; 24 ปีก่อน (2543-11-04)
ประเภท: องค์การมหาชน
สำนักงานใหญ่: เลขที่ 128 อาคารพญาไทพลาซ่า ชั้น 24 ถนนพญาไท แขวงทุ่งพญาไท เขตราชเทวี กรุงเทพมหานคร 10400
บุคลากร: 110 คน (พ.ศ. 2565)
งบประมาณต่อปี: 102,726,400 บาท (พ.ศ. 2568)
ฝ่ายบริหารสำนักงาน: นันทา หงวนตัด, รักษาผู้อำนวยการ ภาวิชช ภาสาวสุวัศ, รองผู้อำนวยการ กิตติยา เอ็ฟฟานส, รองผู้อำนวยการ ว่าง, รองผู้อำนวยการ
ต้นสังกัดสำนักงาน: กระทรวงศึกษาธิการ
เอกสารหลัก: พ.ร.ฎ.จัดตั้งสำนักงานรับรองมาตรฐานและประเมินคุณภาพการศึกษา (องค์การมหาชน) พ.ศ. 2543 (ฉบับที่ 2) พ.ศ. 2552 (ฉบับที่ 3) พ.ศ. 2561
เว็บไซต์: เว็บไซต์อย่างเป็นทางการ
สำนักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. (อังกฤษ: Office of Nation Education Standards and Quality Assessment (Public Organisation); ONESQA) เป็นหน่วยงานที่ทำหน้าที่ประเมินคุณภาพภายนอกของสถานศึกษาทุกแห่งของประเทศไทย ทั้งในระดับการศึกษาขั้นพื้นฐาน ด้านการอาชีวศึกษา และระดับอุดมศึกษา
ประวัติ

สำนักงานรับรองมาตรฐานและประเมินคุณภาพการศึกษา (องค์การมหาชน) จัดตั้งขึ้นตามเจตนารมณ์ของพระราชบัญญัติการศึกษาแห่งชาติ พ.ศ. 2542 หมวดที่ 6 ซึ่งกำหนดให้มีสำนักงานรับรองมาตรฐานและประเมินคุณภาพการศึกษา เพื่อทำหน้าที่พัฒนาเกณฑ์ วิธีการประเมินคุณภาพภายนอก และทำการประเมินผลจัดการศึกษาเพื่อให้มีการตรวจสอบคุณภาพของสถานศึกษา โดยให้ประเมินประเมินคุณภาพภายนอกแก่สถานศึกษาทุกแห่งอย่างน้อย 1 ครั้ง ในทุก ๆ 5 ปี จากพระราชบัญญัตินี้จึงได้มีการจัดตั้งสำนักงานรับรองมาตรฐานและประเมินคุณภาพการศึกษา ตั้งแต่นั้นมา
สมศ. จัดตั้งขึ้นตามพระราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา (องค์การมหาชน) พ.ศ. 2543 อยู่ภายใต้การกำกับดูแลของนายกรัฐมนตรี ต่อมาในปี พ.ศ. 2561 จึงได้เปลี่ยนแปลงมาอยู่ภายใต้การกำกับดูแลของรัฐมนตรีว่าการกระทรวงศึกษาธิการ
อำนาจหน้าที่

พระราชกฤษฎีกาจัดตั้งสำนักงานรับรองมาตรฐานและประเมินคุณภาพการศึกษา 
(องค์การมหาชน) พ.ศ. 2543 ในมาตรา 8 กำหนดให้สำนักงานฯ มีอำนาจหน้าที่หลัก ดังนี้
พัฒนา ระบบการประเมินคุณภาพภายนอก  กำหนดกรอบแนวทางและวิธีการประเมินคุณภาพภายนอกที่มีประสิทธิภาพ  และสอดคล้องกับระบบการประกันคุณภาพของสถานศึกษาและหน่วยงานต้นสังกัด
พัฒนามาตรฐานและเกณฑ์สำหรับการประเมินคุณภาพภายนอก
ให้การรับรองผู้ประเมินภายนอก
กำกับ ดูแลและกำหนดมาตรฐานการประเมินคุณภาพภายนอกที่ดำเนินการโดยผู้ประเมินภายนอก  รวมทั้งให้การรับรองมาตรฐาน ทั้งนี้  ในกรณีจำเป็นหรือเพื่อประโยชน์ในการศึกษาวิจัยเพื่อพัฒนาระบบการประเมิน คุณภาพภายนอก สำนักงานอาจดำเนินการประเมินคุณภาพภายนอกเองก็ได้
พัฒนา และฝึกอบรมผู้ประเมินภายนอก จัดทำหลักสูตรการฝึกอบรม  และสนับสนุนให้องค์กรเอกชน องค์กรวิชาชีพหรือวิชาการ  เข้ามามีส่วนร่วมในการฝึกอบรมผู้ประเมินภายนอกอย่างมีประสิทธิภาพ
เสนอ รายงานการประเมินคุณภาพและมาตรฐานการศึกษาประจำปีต่อคณะรัฐมนตรี รัฐมนตรี  รัฐมนตรีว่าการกระทรวงการศึกษา ศาสนาและวัฒนธรรม และสำนักงบประมาณ  เพื่อประกอบการพิจารณาในการกำหนดนโยบายทางการศึกษา  และการจัดสรรงบประมาณเพื่อการศึกษา  รวมทั้งเผยแพร่รายงานดังกล่าวต่อหน่วยงานที่เกี่ยวข้องและสาธารณชน
แหล่งข้อมูลอื่น

เว็บไซต์ทางการ
| ด ค กหน่วยงานในสังกัดและหน่วยงานภายใต้การกำกับดูแลของกระทรวงศึกษาธิการ |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  สำนักงานคณะกรรมการการศึกษาขั้นพื้นฐาน  สำนักงานคณะกรรมการการอาชีวศึกษา  สำนักงานเลขาธิการสภาการศึกษา  กรมส่งเสริมการเรียนรู้  |  |
| องค์การมหาชน |  คุรุสภา  สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา  สถาบันส่งเสริมการสอนวิทยาศาสตร์และเทคโนโลยี  สำนักงานลูกเสือแห่งชาติ  สถาบันทดสอบทางการศึกษาแห่งชาติ  (องค์การมหาชน)  สำนักงานรับรองมาตรฐานและประเมินคุณภาพการศึกษา (องค์การมหาชน)  สถาบันวิทยาลัยชุมชน  โรงเรียนมหิดลวิทยานุสรณ์  |  |
| อื่น ๆ |  สถานีวิทยุศึกษา  สถานีวิทยุโทรทัศน์เพื่อการศึกษา  องค์การค้าของ สกสค.  |  |
| หน่วยงานในอดีต |  กรมสามัญศึกษา  สำนักงานคณะกรรมการการอุดมศึกษา  |  |
  หมวดหมู่
จารุวัฒน์ เชี่ยวอร่าม

| จารุวัฒน์ เชี่ยวอร่าม |
| --- | --- |
จารุวัฒน์ เชี่ยวอร่าม ใน พ.ศ. 2558
สารนิเทศภูมิหลัง
ชื่อเกิด: จารุวัฒน์ เชี่ยวอร่าม
เกิด: 29 กันยายน พ.ศ. 2534 (33 ปี)  ภูเก็ต​ ประเทศไทย
อาชีพ: นักร้อง, นักแสดง, พิธีกร, ผู้บริหารค่ายเพลง
ปีที่แสดง: พ.ศ. 2555 - ปัจจุบัน
สังกัด: ลิท เอ็นเตอร์เทนเมนท์
โทรทัศน์ทองคำ: เพลงประกอบละครยอดเยี่ยม  พ.ศ. 2556 - รักแท้อยู่เหนือกาลเวลา
จารุวัฒน์ เชี่ยวอร่าม ชื่อเล่น โดม เป็นศิลปินชาวไทยในสังกัด เอ็กแซ็กท์ จีเอ็มเอ็ม แกรมมี่ ผู้ชนะเลิศจากรายการประกวดร้องเพลง 2 รายการ คือ เดอะสตาร์ ค้นฟ้าคว้าดาว ปี 8 และ The Mask งานวัด ในนาม "หน้ากากเมียงู" ปัจจุบัน เป็นพิธีกรร่วมรายการ 4 โพดำ และมีผลงานแสดงออกมาต่อเนื่อง ทั้งงานพิธีกร นักร้อง นักแต่งเพลง และนักแสดง ก่อนที่จะก่อตั้งและบริหารค่ายเพลงไทยป็อปในชื่อ "ลิท เอ็นเตอร์เทนเมนท์" ในปี พ.ศ. 2564
ประวัติ > ปฐมวัย

โดม เกิดเมื่อวันที่ 29 กันยายน พ.ศ. 2534 เดิมทีครอบครัวของเขามีฐานะปานกลาง โดมมีน้องชายหนึ่งคน คือ นายธนวัฒน์ เชี่ยวอร่าม (บอลลี่) บิดาของเขา (นายธวัชชัย เชี่ยวอร่าม) ในอดีตเคยรับราชการเป็นปลัดอำเภอ จนกระทั่งบิดาของเขาได้ประสบอุบัติเหตุลื่นล้มจนเส้นเลือดในสมองแตกจนเป็นอัมพฤกษ์ ซึ่งส่งผลให้มารดาของเขา (นางเรวดี เชี่ยวอร่าม) ต้องลาออกจากงานเพื่อดูแลบิดาที่ล้มป่วยอยู่ ทำให้ฐานะทางครอบครัวยากจนลง ณ ขณะนั้น โดมได้เข้าร่วมแข่งขันประกวดร้องเพลงชิงเงินรางวัลหลากหลายรายการหลายเวทีและรับจ้างร้องเพลงตั้งแต่อายุสิบหกปี เพื่อช่วยแบ่งเบาภาระการเลี้ยงดูครอบครัวของมารดา ซึ่งเป็นช่วงที่บิดาของเขาได้ล้มป่วยลงพอดี คราวหนึ่งได้ทำการแสดงร่วมเวทีเดียวกันกับ แก้ม-วิชญาณี เปียกลิ่น (ซึ่งเป็นพี่สาวของเพื่อนสนิทอดีตคนรักเก่า คือ ลูกเกต-จิณภัค เปียกลิ่น และต่อมาเป็นเดอะสตาร์คนที่ 4 ของประเทศไทยและนักร้องร่วมสังกัดเดียวกัน) จึงได้รับแรงบันดาลใจจากแก้มที่มีรูปโฉมไม่งาม แต่มีความสามารถมากมายเหลือล้น เปรียบดังเจ้าชายอสูรที่ภายนอกดูไม่งามแต่จิตใจลึกๆแล้วมีความงามซ่อนอยู่ภายใน
สำหรับชีวิตในวัยเรียน โดมเข้าศึกษาในระดับมัธยมศึกษาที่โรงเรียนประจำจังหวัด โดมเป็นเด็กเรียนห้องคิงส์และกิจกรรมตัวยง แต่ไม่เคยทิ้งการเรียน โดมเป็นตัวแทนที่ทำหน้าที่ร้องเพลงชาติหน้าเสาธงทุกเช้า ที่โรงเรียนภูเก็ตวิทยาลัยเนื่องจากเสียงของเขาดีมาก โดมยังเคยเป็นประธานชุมนุมร้องเพลงขั้นเทพและชุมนุมประชาสัมพันธ์ของโรงเรียนภูเก็ตวิทยาลัย และได้เคยร้องเพลงในงานกีฬาจังหวัดภูเก็ตในวันเปิดงาน 3 ปีซ้อนอีกด้วย และขณะศึกษาระดับอุดมศึกษา โดมสามารถสอบเข้าชิงทุนการศึกษาได้ตั้งแต่ ม6 เทอม 2 กิจกรรมโดมได้เป็นประธานชุมนุม ทียู โฟล์กซอง รุ่นที่ 8 ของมหาวิทยาลัย และครั้งหนึ่ง เคยได้ทำการแสดงในคอนเสิร์ตของชุมนุม ทียู โฟล์กซอง ร่วมกับ เบน ชลาทิศ ตันติวุฒิ ตั้งแต่โดมยังไม่ได้เป็นนักร้องมืออาชีพและมีชื่อเสียงโด่งดัง
ปัจจุบันโดมจบการศึกษาจาก คณะนิติศาสตร์ มหาวิทยาลัยธรรมศาสตร์ด้วยเกียรตินิยมอันดับ2